Predarea în scopul formării
Strategiile prezentate mai jos se referă mai ales la situaţiile în care există un  „mod corect” de a răspunde la întrebări (metoe convergente de învăţare). De exemplu:

· calcule matematice, ştiinţe exacte, contabilitate, etc.

· punctuaţie, gramatică, traducere sau alte subiecte de natură lingvistică
· îsuşirea cunoştinţelor: cunoştinţe generale, (indiferent de subiectul abordat)
· aceste strategii se pot adapta şi la prezentarea lucrărilor practice (majoritatea lucrărilor practice)
· de asemenea, ele se pot aplica atunci când predăm metode de abordare a nemulţumirii clienţilor.
Reguli de bază pentru autoevaluare şi evaluarea colegială.

Pentru a putea pofita la maxim de metodele de predare ce au ca scop formarea, trebuie să ne asumăm atitudinea corespunzătoare. Încercaţi să cădeţi de acord cu elevii dumneavoastră asupra următoarelor lucruri:
Vom învăţa cel mai bine dacă suntem de acord că:

· Este în regulă dacă nu înţelegi un concept pe care îl auzi pentru prima dată; procesul de învăţare necesită timp.

· Atunci când temele sunt notate, trebuie să încerci sa te autodepăşeşti, nu să concurezi ceilalţi colegi. Oricum, notarea trebuie evitată acolo unde nu este absolut necesară.
· Ceea ce contează este să înţelegi poblema şi soluţia, sau înterbarea şi răspunsul:
· nu e important să reuşeşti la prima încercare

· nu este o mare problemă dacă ai avut o mică scăpare
· A greşi nu este un lucru umilitor. Cu toţii greşim atunci când încercăm să învăţăm ceva. De fapt greşelile fac şi ele parte din procesul de învăţare. Dacă nu facem greşeli, munca va părea prea uşoară şi nu vom lucra la capacitatea maximă.

· Greşelile sunt importante pentru că ne spun unde trebuie să mai insistăm.

· Este important să admiţi că uneori nu înţelei sau faci unele greşeli, pentru că astfel poţi cere unele lămuriri.

· Sub nici o formă nu este bine să râdem unii de alţii atunci când greşim.

· Poţi spune că ai învăţat din greşeli aunci când, în sfârşit, ai reuşit să înţelegi şi să rezolvi problema fără nici o greşală.

Vă simţiţi curajoşi? Iată un exerciţiu de o jumătate de oră: spuneţi-le elevilor să strige „URA!” la fiecare greşală pe care o descoperă în propria lucrare.

Cand putem folosi metodele de predare pentru formare

Unele din strategiile ce urmează să vă fie prezentate sunt foarte pretenţioase. Chiar dacă acestea vor părea dificile pentru elevi, sau dumneavoastră veţi fi tentaţi să le reduceţi ca intensitate, nu renunţaţi. Aceste metode sunt prea puternice pentru a fi abandonate.
Încercaţi să ascultaţi discuţiile elevilor atunci când lucrează la evaluarea reciprocă. Veţi putea observa, astfel nivelul de înţelegere la care ei au ajuns; nu vă amestecaţi, însă în aceste discuţii.
Dacă elevii nu se descurcă prea bine cu autoevaluarea, evaluarea colegială, sau nu reuşesc să îşi dea unii altora explicaţii eficiente, nu renunţaţi la toate acestea. Daţi-le eleviilor mai mult timp pentru a exersa aceste metode. Oricum, este bine să le cereţi elevilor să poarte între ei discuţii cu caracter explicativ, în vederea corectării eventualelor greşeli; apoi puteţi trece la verificarea autoevaluării sau a evaluării colegiale.
Strategii ale predării cu caracter de formare

1. Evaluarea colegială în grupuri de câte doi elevi
Cea mai simplă formă de evaluare colegială este aceea de a-i lăsa pe elevi să lucreze individual la un exerciţiu de cinci minute, urmând ca apoi, doi câte doi să îşi schimbe lucrările între ei pentru evaluare. În acest caz  rezultatele se vor comunica verbal. Această metodă are nevoie de multă atenţie.
Evaluarea colegială în grupuri de câte doi elevi folosind răspunsuri etalon.

Aceasta este o altă strategie găsită de Gibbs, care a avut un randament dublu în cadrul unui curs de natură tehnică. Această metodă este folositoare atunci când sunteţi nevoiţi să daţi teme mai puţine, neavând destul timp pentru notare. Evaluarea între colegi este oricum un bun exerciţiu.

· Elevii rezolvă un set de înterbări şi îşi semnează lucrarea.
· Toate lucrările trebuie să ajungă la profesor care urmează să le împartă altor elevi pentru notare. Nici un elev nu va şti cine îi corectează lucrarea.

· Elevii vor corecta şi vor nota luvrările colegilor, folosindu-se de „răspunsuri etalon” şi de un sistem de notare pus la dispoziţie de către profesor.

· Odată corectată, lucrarea este înapoiată elevului care a reozlvat-o, fiecare elev păstrând şi soluţiile problemelor. Majoritatea elevilor vor fi implicaţi în corectarea lucrărilor, în timp ce prifesorul nici nu trebuie să vadă lucrările.
· În cazul lui Gibbs, profesorul nu s-a uitat la notele pe care le-au obţinut elevii. Media notelor în acea grupă a crescut de la 4,5 la 7,5 ca rezultat al acestei metode. (Ajungând la faza aceasta puteţi să începeţi să verificaţi notele, dacă doriţi.)

Notarea făcută de către colegi are anumite avantaje faţă de notarea făcută de profesor. Elevii explorează noi moduri în care pot să rezolve exerciţiile; ei au în faţă soluţia corectă şi o studiază cu atenţie pentru a putea să noteze lucrările colegilor; aici pot observa cum se câştigă şi cum se pierd punctele. Toate aceste elemente clarifică „scopul” lecţiei. A corecta lucrarea colegilor, presupune o bună înţelegere a lecţiei şi a ţintei care trebuie atinsă. Totodată, aceste „ţinte” sunt descoperite studiind soluţiile corecte ale problemelor. Acesta este un mod foarte eficient de a învăţa.
Metoda de faţă îi face pe elevi să lucreze mai mult decât aţi putea dumneavoastră să notaţi, ba chiar mai mult. Strategia conţine un „mesaj ascuns”. Îi învaţă pe elevi cun să evite greşelile, cum să progreseze şi, mai ales, le arată faptul că greşelile sunt evitabile, şi că progresul este posibil. Ei vor vedea că progresul nu vine dintr-un talent înnăsut, ci dintr-o lucrare bine făcută. Importanţa acestui mesaj este reală şi greu de supraestimat; prin el s-a ajuns la o mai bună motivare a elevilor şi la performanţe sporite. 
Nu contează dacă elevii nu iau întotdeauna cele mai bune decizii atunci când corectează o lucrare, iar pofesorul nu trebuie să supravegheze notarea în permanenţă. Rezultatul pe care îl căutăm este cel de a-i face pe elevi să îşi traseze propriile standarde pentru a progresa. Adesea este suficient să obţinem acest lucru. Prin toete acestea nu vreau să spun că profesorul nu trebuie să îşi noteze elevii, ci doar că evaluarea între elevi este foarte eficientă.
2. Evaluarea colegială în grupuri mai mari

· elevii vor fi împărţiţi în grupuri de câte trei sau patru, dar e bine ca acestea să nu fie grupuri de prieteni foarte apropiaţi. Se pot face şi perechi de câte doi elevi dar atunci când se discută o problemă, este bine să ai cât mai multe şi mai variate idei.

· Elevilor li se dau nişte înterbări sau exerciţii la care vor lucra individual timp de câteva minute. 
· Elevii îşi vor compara răspunsurile, raţiunea, modul de lucru, etc. luând seama la diferenţele între răspunsurile proprii şi cele ale colegilor. Ei vor discuta, căutând să cadă de acord asupra următoarelor lucruri:

· Care sunt metodele corecte, sau cele mai bune, care este cea mai corectă abordare

· Care răspuns va fi adoptat de întregul grup

· Ce greşeli au fost făcute de membrii grupului şi de ce? (această problemă trebuie săă fie pusă într-un mod constructiv)

· Elevii primesc grila cu răspunsuri corecte şi vor putea, astfel să le compare cu cele ale grupului.

Vedeţi, de asemenea punctul 4, Evaluarea greşelilor intenţionate.

3.
Explicaţii între colegi
Explicaţii între colegi bazate pe răspunsuri etalon

Aceasta este doar o variantă a celor prezentate mai sus, cercetată de Carroll. Ea a descoperit că această strategie îi ajută pe elevi să  înveţe mai repede, făcând mai puţine greşeli deşi e o strategie care are mai multe etape decât cele anterioare.
1. Profesorul demonstrează la tablă  rezolvarea problemei, explicând şi “gândind cu voce tare” ca de obicei. Ex: folosirea funcţiilor trigonometrice pentru determinarea unghiurilor, folosirea corectă a apostrofului, etc. 

2. Elevii sunt împărţiţi în grupuri de câte doi (nu e nevoie ca aceştia să fie prieteni apropiaţi).

3. Profesorul pregăteşte două seturi de întrebări şi grilele cu răspunsuri pentru acestea. Fiecare set conţine exerciţii foarte asemănătoare cu cele demonstrate de profesor. Echipele vor primi câte unul din fiecare set de exerciţii. În următoarea fază fiecare elev va lucra la un singur set de exerciţii.

4. Elevii studiază cu atenţie răspunsurile etalon, pregătindu-se astfel pentru următoarea etapă (aproximativ 5 minute).

5. Fiecare elev va explica partenerului soluţia exerciţiilor sale, subliniind metodele folosite şi motivul pentru care aceste metode sunt potrivite. 

6. Urmează ca elevii să rezolve singuri câteva exerciţii, ca de obicei.

Ideea ce stă la baza acestei strategii este că a trece direct de la punctul 1 la punctul 6 poate fi un salt prea mare pentru unii elevi. Aceasta înseamnă a trece de la teorie direct la aplicaţie, conform taxonomiei lui Bloom. Astfel elevii mai slabi vor încerca să înţeleagă un concept în timp ce trebuie să-l pună în aplicare. 

Elevii mai slabi adesea spun că înţeleg demonstraţia profesorului şi totuşi nu sunt în stare să rezolve o problemă singuri. Această strategie oferă încă un punct de sprijin (conduce la un nivel mai înalt de înţelegere – taxonomia lui Bloom) care îi face pe elevi să conceapă metoda, cerându-le să o exprime în propriile lor cuvinte. 
Odată ce elevii s-au obişnuit cu „explicaţiile între colegi”, pot fi încurajaţi să explice anumite probleme unor grupuri restrânse sau în faţa clasei. “Ionuţ poţi să rezolvi problema 8 la tablă?” 

Metoda pilot şi navigator

Această metodă este de mare ajutor în cazul elevilor care lucrează la computer în echipe de câte doi dar poate fi folosită şi în alt context. Studenţii sunt împărţiţi în echipe, unul luând rolul de navigator, iar celelat rolul de pilot. “Navigatorul” îi spune “pilotului” ce să facă şi de ce. Ex: “Mergi cu mouse-ul la meniul ‘file’ şi alege comanda ‘print’.”

Pilotul efectuează operaţiunea şi este corectat, dacă este nevoie, de navigator. Navigatorul nu are voie să “preia comenzile”. Această metodă va da randament maxim dacă navigatorul este un elev mai puternic. Schimbarea rolurilor este de asemenea de bun augur. Datorită faptului că a explica este adesea mai greu decât a face se poate întâmpla ca navigatorul să înveţe mult mai mult decât pilotul. 

Prezentarea ideilor principale între colegi

La începutul orei profesorul le dă elevilor de înţeles că după predarea lecţiei li se va cere să prezinte colegilor ideile principale ale lecţiei. Profesorul începe prin a pune două întrebări cheie. Ex: 

„Care este teorema lui Pitagora şi când se poate aplica?”

„Cum se poate folosi această teoremă la rezolvarea triunghiurilor?”

Sau

„Cine l-a susţinut pe Cromwell şi de ce?”

„Care au fost obiectivele principale ale lui Cromwell şi de unde le putem afla?”
Apoi lecţia continuă ca de obicei având ca ţintă învăţarea celor două puncte cheie menţionate. La sfârşitul lecţiei va avea loc şedinţa de explicaţii între colegi. Aceasta ocupă 5, până la 10 minute.

· Elevii sunt împărţiţi în echipe de câte doi şi primesc câte un obiectiv fiecare: „Rog elevii de la fereastră să răspundă la prima întrebare a lecţiei”.

· Elevii au un minut  să pregătească ceea ce urmează să explice colegilor.

· În timp ce doi coechipieri îşi explică reciproc punctele cheie ale lecţiei, cel care ascultă are voie să aducă îmbunătăţiri la explicaţiile partenerului său dar nu înainte ca acesta să îşi termine ideea.

· Urmează ca profesorul să le dea răspunsurile corecte şi să îi întrebe pe cei doi parteneri „ce aţi omis sau ce aţi greşit?”. Apoi echipele revin la discuţiile lor, elevii încercând să-şi corecteze propriile greşeli şi apoi pe ale partenerului.

· Profesorul le poate cere elevilor să se pregătească pentru o nouă şedinţă de explicaţii între colegi ce poate avea loc la începutul orei următoare. Scopul acestei etape este de a combate orice slăbiciune descoperită în timpul şedinţei de explicaţii între elevi.

Există pericolul ca elevii sau profesorul să vadă în această metodă o tehnică mai „atractivă” de a forţa memoria slabă. Totuşi, scopul acestei strategii ar trebui să fie acela de a garanta o bună înţelegere a ideilor principale şi a structurii lecţiei. De aceea trebuie să punctăm clar faptul că ideile principale sunt idei principale şi să scoatem în evidenţă ceea ce ascunde structura lecţiei. Încercaţi să daţi aceeaşi importanţă motivului pentru care anumite informaţii trebuie învăţate, cât şi informaţiilor în sine. 

Această strategie prezintă unele proprietăţi ale măiestriei în ceea ce priveşte procesul de învăţare, fapt care adaugă cel puţin un punct la reuşita elevului. Vedeţi lucrarea „Teaching Today” de Jeoffrey Petty pentru mai multe informaţii asupra învăţării la nivel de expert.

Colegii dau explicaţii cu privire la răspunsurile lor.

Aceasta este o variantă mai simplă a metodei anterioare. Este totuşi o metodă ce îi implică pe elevi în discuţii gen „întrebare şi răspuns” şi le dă acestora timp să se ocupe de întrebări. 

· Profesorul explică metoda ce urmează să fie folosită  astfel încât elevii să ştie ce urmează să se întâmple.

· Profesorul pune elevilor o întrebare destul de dificilă sau le dă o scurtă lucrare scrisă.

· Li se va cere elevilor să lucreze singuri pentru o perioadă de timp.

· Elevii îşi explică unii altora răspunsurile date. Ei pot să comenteze asupra explicaţiilor numai după ce partenerii lor au terminat tot ce au avut de spus. După ce ambele răspunsuri au fost exprimate, ele pot fi comparate şi discutate.

· Profesorul dă răspunsul corect şi le cere elevilor să discute punctele pe care le-au abordat corect şi, de asemenea, neclarităţile pe care le-au avut.
· În mod opţional, se poate organiza o şedinţă de discuţii ce vor acorda mare atenţie problemelor, nelămuririlor, etc. Acest tip de discuţii pot fi atât interesante cât şi folositoare procesului învăţării.

4.
Corectarea greşelilor intenţionate
Aceasta erste o variantă a metodei „explicaţiilor între colegi” care a fost menţionată mai sus şi de multe ori se aplică exact după ea.

· Se formează echipe de câte doi elevi.

· Elevii primesc seturi de probleme rezolvate care conţin greşeli induse intenţionat. Cei doi coechipieri vor primi seturi diferite de probleme. 

· Elevii lucrează singuri, încercând să determine:

· Care sunt greşelile

· De ce este greşit răspunsul respectiv

· Cum pot să corectez aceste greşeli

· Fiecare elev va explica pertenerului greşelile pe care le-a descoperit

· Dacă un elev a găsit o greşală pe care colegul lui a scăpat-o din vedere, o va aduce în discuţie în această etapă

· Profesorul le cere elevilor să prezinte greşelile pe care le-au descoperit şi le confirmă sau le infirmă, dacă evaluarea nu a fost corectă. Profesorul are grijă să pună neclarităţile într-o lumină foarte clară.

Aceasta este o activitate destul de plăcută şi, totodată, un exerciţiu eficient în a-i „înarma” pe elevi împotriva orcăror erori sau neclarităţi. Nu este bine, însă să întrebuinţăm această metodă la începutul unei lecţii, pentru a nu îi deruta pe elevi. Strategia este foarte utilă la sfârşitul lecţiei pentru că ajută la descoperirea şi înlăturarea neclarităţilor. Dacă elevii nu sunt în stare să detecteze greşelile, nu vor putea să îşi verifice lucrările.

Avantaje ale evaluării colegiale

· Elevii descoperă mai multe moduri de a aborda o problemă, lărgindu-şi astfel orizontul şi găsind noi posibilităţi.

· Evaluând mai multe metode, le vor înţelege mai bine.

· Elevii devin mai atenţi la propria lor muncă. De exemplu, dacă un elev îşi dă seama că a greşit exerciţiul pentru că a confundat funcţia sinus cu funcţia tangentă a făcut un pas important.

· Elevilor le place această metodă şi, atât cei care ajută cât şi cei ajutaţi învaţă mai mult în timp ce se susţin unii pe alţii. (În general nivejul discuţiilor va fi mai înalt decât vă veţi aştepta!)

· Elevii observă că succesul se datorează efortului, aplicării strategiei potrivite, etc, şi nu talentului nativ. Aceasta îi îndeamnă pe elevi să tindă spre progres.
5. Autoevaluarea
Autoevaluarea bazată pe urmărirea obiectivelor
· La sfârşitul unei lucrări sau al unei lecţii elevilor le sunt reamintite obiectivele şi criteriile de notare ale lecţiei. Timp de 5 minute elevii se vor uita peste propriile lor lucrări pentru a evalua: 

· Ce au învăţat, ce ştiu, ce pot să facă

· Ce mai au încă de învăţat sau unde mai au nevoie de exerciţii pentru a ajunge la nivelul optim

· Elevii se folosesc de această metodă pentru a-şi trasa un plan  individual de acţiune.

· Acest plan de acţiune va fi pus în aplicaţie ora următoare.


Exemple:

Elevii termină de trasat un grafic iar apoi se folosesc de criteriile de evaluare prezentate în timpul lecţiei pentru a-şi corecta lucrarea. 

Elevii au terminat o lecţie pe tema vopsirii părului, care avea trei obiective prestabilite. Aceste obiective sunt prezentate cu ajutorul retroproiectorului, iar studenţii reflectă asupra lor pentra a se asigura că le-au îndeplinit. 

Elevilor le-a fost prezentată o lecţie despre falli şi văi. Profesorul le dă o listă de verificare ce conţine afirmaţii de genul: „ acum pot să identific văile marcate pe hartă” etc. Elevii lucrează individual încercând să se asigure că au îndeplinit obiectivele lecţiei.

Elevii tocmai au realizat una dintre cele două prezentări cerute de profesor. Ei se autocorectează conform criteriilor primite iniţial şi, apoi îşi trasează propriile standarde pentru realizarea următoarei prezentări.

Folosirea unei schiţte de evaluare în cadrul autoevaluării, a evaluării înter colegi, sau a evaluării făcute de profesor
Iată aici o schiţă de evaluare pentru notarea calculelor matematice sau ştiinţifice, etc. Această schiţă îi ajută pe elevi să îşi concentreze eforturile asupra celor mai importante tehnici, ne mai trebuind să caute doar răspunsul corect.
	Criterii de evaluare
	Notă
	Evaluare (făcută de profesor, elev sau colegi)

	Metode: căutaţi ca metodele folosite să fie simple, potrivite şi elegante   
	
	

	Justificarea metodelor:  arătaţi de ce aţi folosit anumite metode
	
	

	Rezolvarea: Încercaţi să faceţi o rezolvare simplă, clară, completă, uşor de urmărit; enunţaţi principiile sau formulele folosite dacă este nevoie
	
	

	Atenţia acordată: verificaţi-vă greşelile, lucraţi îngrijit
	
	

	Puncte forte
	
	


Autoevaluareafăcută în urma unui seminar

Carol Nyssen de la Colegiul din Oxford se foloseşte de această metodă atunci când lucrează cu studenţii ei de la stilistică şi cosmetică. În aplicarea acestei strategii, Nyssen se foloseşte de întreaga sa echipă didactică, deşi metoda poate fi folosită şi de un singur profesor. 
· Obiectivele sunt prezentate la începutul fiecărei lecţii, de profesorii din echipa didactică, elevii urmând să le treacă pe un caiet destinat acestui scop.

· La sfârşitul lecţiei elevii verifică cele învăţate, folosindu-se de lista de obiective.

· În fiecare săptămână se organizează seminare în cadrul cărora elevii revăd obiectivele întregii săptămâni şi lucrează la cele care par mai greu de atins.

· Seminaristul abordează fiecare problemă ridicată, ca şi cum ar fi problema întregii clase şi nu a unuia dintre elevi.

· Elevii sunt ajutaţi chiar şi în munca individuală în vederea atingerii obiectivului care le-a creat probleme. 

Acest tip de seminar trebuie să fie condus de un profesor care poate să gândească spontan şi care înţelege perfect întregul plan al lecţiei. Seminarul necesită de asemenea materiale şi cărţi ce vor facilita învăţarea. 
Autoevalaurea bazată pe răspunsuri etalon

Această activitate poate avea loc după ce profesorul explică şi demonstrează un anumit exerciţiu în faţa clasei. 

· Profesorul le explică elevilor că ei urmează să-şi corecteze propria lucrare şi nu el. (Totuşi profesorul poate verifica dacă elevii au făcut această autoevaluare.)
· Elevii rezolvă un exerciţiu sau set de întrebări. După ce termină de rezolvat exerciţiul ei îşi verifica lucrarea şi apoi vor trece la faza următoare. 

· Elevii primesc o grilă cu răspunsuri etalon. Aceste grile pot conţine şi un sistem de notare a lucrării. 

· Elevii îşi notează lucrarea conform grilei de răspunsuri. Dacă nu înţeleg un răspuns sau nu îşi dau seama unde au greşit ei vor încerca mai întâi să îşi clarifice singuri această problemă în loc să ceară ajutor imediat. Profesorul oferă asistenţă acolo unde este nevoie dar nu notează lucrările şi, în general nu verifica notele pe care şi le-au acordat elevii.

· Elevii pot trece la următorul set de întrebări. Autoevaluare bazată pe răspunsuri etalon se poate desfăşura în etape (Ex: La fiecare două întrebări). 

· Există posibilitatea ca elevii să îşi corecteze lucrările. În acest caz este bine dacă ei nu oferă aceste lucrări profesorului pentru notare. Dacă elevii ştiu că profesorul le va nota lucrarea ei pot copia direct rezultatele corecte din grila cu răspunsuri, ne mai încercând să le înţeleagă! Dacă profesorul nu le notează lucrările ei sunt motivaţi să verifice singuri calitatea răspunsurilor lor.

Unii elevi preferă autoevaluarea în locul notării făcute de profesor sau de colegi. Autoevaluarea dezvoltă o mai bună înţelegere şi încrederea de sine. Elevul este mai solocitat decât profesorul, ceea ce conferă eficienţă procesului de învăţare. Această metodă este înrudită cu evaluarea între colegi. Bineînţeles că aceleaşi resurse pot sta la baza ambelor strategii (elevii pot să aleagă metoda preferată).  Există şi o cale de mijloc: toţi elevii folosesc aceeaşi grilă de răspunsuri dar îşi notează lucrarea în particular discutând eventualele nelămuriri dacă este necesar. 
Elevii se bucură de această metodă mai mult decât v-aţi putea închipui. Datorită faptului că feedback-ul este aproape instantaneu, această tehnică devine foarte motivantă. Nivelul motivaţiei creşte în mod direct proporţional cu frecvenţa feedback-ului. Încercaţi să aranjaţi întrebările şi răspunsurile model astfel încât autoevaluarea să aibă loc după fiecare 5 minute de muncă. În acest caz trebuie să vă asiguraţi că elevii primesc doar răspunsurile la cele câteva întrebări pe care le-au lucrat.Unii elevi au nevoie de ajutor în a trage anumite concluzii după ce au comparat răspunsurile lor cu răspunsurile model. Puteţi să le cereţi să scrie aceste concluzii sau să vi le prezinte oral înainte de trece mai departe. Întrebaţi-i: „care sunt regulile care trebuie aplicate?” Pe măsură ce elevii explică aceste reguli, întrebaţi-i ”de ce?”. Adică de ce se aplică regula respectivă. 
Autoevaluarea unui test ce urmăreşte formarea
· Elevii rezolvă un test care reprezintă materia ultimei jumătăţi ale semestrului.

· Ei îşi notează propria lucrare folosindu-se de soluţiile primite de la profesor. 
· Elevii pimesc un tabel cu punctele şi subpunctele şi sunt rugaţi să marcheze fiecare punct conform următoarei reguli:

· Verde, dacă au înţeles cum se rezolvă punctul respectiv (ignorând micile scăpări)

· Roşu, dacă nu înţeleg cum se rezolvă

· Portocaliu, dacă nu sunt siguri


            Cum v-aţi descurcat la:
            
Nume:
	
	Roşu
Nu înţeleg
	Portocaliu
Nu sunt sigur
	Verde 
Nu am avut probleme

	Sinus
	
	
	

	Cosinus
	
	
	

	Tangentă
	
	
	

	Pitagora 
	
	
	


· Profesorul se uită la aceste autoevaluări. Dacă un anume subiect se caracterizează prin multe puncte roşii, el va fi recapitulat.

· Elevii formulează planuri de acţiune corespunzătoare slăbiciunilor lor. Ex: „trebuie să-mi amintesc că teorema lui Pitagora se aplică pătratelor laturilor”.
Acest plan de acţiune poate fi verificat de către profesor sau colegi (de preferinţă, nu prietenul cel mai bun). De exemplu, elevilor li se poate cere să explice colegilor cum se rezolvă anumite exerciţii la care au lucrat.

Avantaje ale autoevaluării

· Un studiu bazat pe o metodă similară celei de mai sus a indicat un randament dublu.
· Autoevaluarea îi face pe elevi atenţi la obiective şi îi familiarizează cu noţiunea de rezultate acceptabile.
· Le arată elevilor calea către progres şi diferenţa dintre nivelul actaul şi nivelul optim de prgătire.

· Îi încurajează pe elevi să-şi asume responsabilităţi în ceea ce priveşte învăţarea. 

· Elevii se văd pe ei înşişi ca pe nişte ucenici şi astfel învaţă să înveţe. Această noţiune meta-cognitivă (a se gândi la gândire şi a-şi raţionaliza procesul de învăţare) este foarte eficientă după cum au dovedit multe studii.
· Cel mai important avantaj al autoevaluării, conform multor teoreticieni este că îi face pe elevi să realizeze că succesul sau eşecul nu depind de talent, noroc sau abilităţi ci de exerciţiu, efort şi folosirea strategiilor potrivite. În momentul în care elevii îşi dau seama de acest lucru ei devin mult mai motivaţi să progreseze. 

6.
Evaluarea unui fals

O lucrare „falsă” este o lucrare creată de profesor şi destinată metodei de evaluare a unui fals. Ea este prezentată ca fiind lucrarea unui student imaginar. De exemplu: 

Profesorul prezintă două lucrări scrise „X” şi „Y” şi le cere elevilor să noteze aceste lucrări. 
În cazul matematicii sau a ştiinţelor exacte, elevii primesc şi soluţiile problemelor ce se găsesc în lucrări: 

Una dintre lucrări are răspunsuri corecte dar metodele de rezolvare nu sunt explicate sau justificate sau sunt mult prea lungi şi, deci lucrarea nu este deloc clară.

Cealaltă lucrare prezintă câteva răspunsuri greşite, dar metodele folosite în ea sunt corecte, bine explicate şi justificate iar rezolvarea este bine organizată şi uşor de urmărit. 

Majoritatea elevilor vor acorda note maxime testului lucrat mai prost fiindcă ei cred că obiectivul constă în a da răspunsul corect; ei nu iau în considerare metodele folosite în rezolvarea testului. 

În cazul lucrărilor de sinteză: una dintre lucrări prezintă mulţi termeni tehnici şi diagrame impresionante şi are în structura sa fraze lungi şi complexe. Deşi pare o lucrare interesantă, ea nu oferă răspunsul la întrebare. Cealaltă lucrare falsă este scurtă, foloseşte termeni tehnici doar acolo unde este nevoie şi răspunde la întrebări corect şi foarte concis. Şi în acest caz elevii vor acorda notele cele mai mari lucrării mai slabe pentru că atunci când primesc criteriile de evaluare ale lucrărilor ei nu le dau destulă atenţie sau ne le înţeleg pe deplin.

În ambele cazuri se poartă discuţii după ce elevii îşi dau cu părerea asupra lucrărilor. Aceste discuţii folosesc la sublinierea punctelor cheie şi la explicarea criteriilor conform cărora o lucrare  poate fi numită bună. Ele sunt foarte importante şi au ca avantaj faptul că toţi elevii evaluează aceleaşi două lucrări (spre deosebire de autoevaluare sau evaluarea între colegi). Profesorul poate să atragă atenţia asupra uneia dintre lucrări şi asupra criteriilor. „Priviţi la lucrarea „X”! Este justificat răspunsul, aşa cum cere întrebarea trei? Ce înseamnă să justifici un răspuns? Să ne uităm la lucrarea „Y”! Oare...”

Prima oară când veţi folosi evaluarea unui fals puteţi să vă amuzaţi spunându-le elevilor că una dintre lucrări merită nota 10, iar cealaltă merită nota 4; rugaţi-i să acorde fiecărei lucrări nota corectă. Dacă alegerea lor va fi eronată, aşa cum se întâmplă de obicei, daţi-le ca temă justificarea alegerii pe care au făcut-o.

Nu este obligatoriu ca elevii să  primească criteriile de evaluare prima oară când lucrează asupra unui fals. Dacă nu primesc aceste criterii vor apărea discuţii pe tema importanţei acestor criterii şi a motivului pentru care ele sunt importante. Totuşi este bine pentru elevi să primească criteriile de evaluare cu alte ocazii pentru a lucra la interpretarea corectă a acestor criterii. Evaluarea lucrării false este una dintre cele mai bune metode de a-i face pe elevi să înţeleagă criteriile şi limbajul de evaluare. Discuţia cu profesorul poate fi folosită pentru înlăturarea neclarităţilor.

 O astfel de lucrare falsă poate să fie de fapt reprezentă de lucrarea unui elev dintr-un an precedent; totuşi numele elevului trebuie şters. În acest caz veţi avea nevoie de aprobarea acelui elev pentru a fi în conformitate cu legea dreptului de autor (chiar dacă numele elevului nu este folosit). În cazul lucrărilor făcute pe calculator păstrarea acestora pentru viitoarele lecţii este foarte uşoară.
Cei mai mulţi elevi cred că a descrie, a explica, a analiza sau a evalua înseamnă cam acelaşi lucru: a scrie despre. Evaluarea lucrărilor false poate fi de mare ajutor înţelegerii limbajului şi a criteriilor de evaluare.
O altă metodă eficientă este folosirea jocuilor de decizii. Elevii primesc fraze sau paragrafe scurte şi sunt rugaţi să le clasifice ca descrieri, explicaţii, analize sau evaluări.
Evaluarea unuei singure lucrări false

Nu întotdeauna ne vor sta la dispoziţie două lucrări, pentru a putea realiza cele descrise mai sus. Sau poate nu vom avea timp destul pentru discuţii asupra evaluării. O bună temă de casă poate consta în a le da elevilor o lucrare bine rezolvată, din anul precedent, în scopul evaluării. Această evaluare se va baza pe un plan de criterii de evaluare şi va avea loc numai după ce elevii au rezolvat o temă similară.

Elevii au nult de învăţat din acest tip de lucrări bine făcute. Învăţarea prin imitarea unui exemplu este un proces natural; animalele învaţă în acest fel.
La început, elevii vor copia partea superfiială a lucrării exemplare pe care o evaluează dar, cu ajutorul motivării induse de profesor, ei vor depista caracteristicile cele mai importante ale acestei lucrări şi le vor adapta altor situaţii în care se vor găsi.

7. Sarcini cu caracter explicativ
Elevii trebuie să înţeleagă că atingerea obiectivului nu reprezintă simpla memorare a unui scenariu care conduce la răspunsul corect. Scopul final este cel de a deveni un matematician, un lingvist etc. Pentru aceasta, elevii trebuie să înţeleagă strategiile, să ştie când şi de ce acestea se pot aplica, să cunoască mai multe metode de a rezolva o problemă ş.a m.d. Majoritatea profesorilor pot trasa sarcini cu caracter explicativ pentru a stimula progresul. De exemplu: 
„Explicaţi în cuvintele dumneavoastră teorema lui Pitagora şi menţionanţi când se poate sau când nu se poate aplica. Cum ne poate ajuta această teoremă să determinăm măsura laturii unui triunghi?”

Astfel de sarcini îi ajută pe elevi să dezvolte o bună înţelegere a conceptelor şi să le memoreze mai eficient.

Explicaţii între colegi

Explicaţiile pot să constituie tema scrisă pentru acasă, sau tema unei discuţii în clasă. De exemplu, sarcina de mai sus va fi împărţită în două şi se va cere unei echipe formate din doi elevi să preia această sarcină. Cei doi pot apoi să-şi evalueze reciproc explicaţiile, motivându-se astfel progresul.
Explicaţii între colegi în scopul corectării greşelilor 

Pentru a da un caracter de formare şedinţei de explicaţii menţionate mai sus, profesorul prezină pe scurt explicaţiile corecte. Apoi le cere elevilor să descopere căi de a îmbunătăţi explicaţiile date de ei. Elevii lucrează mai întâi singuri, iar apoi împărtăşesc şi celorlalţi progresele făcute de ei. Abia după această etapă coechipierii îşi pot sugera unul altuia anumite căi de a-şi spori performanţa. Elevilor li se cere să se pregătească pentru noua activitate ce are ca scop explicaţii corecte şi complete.

La începutul lecţiei următoare este reluată aceeaşi şedinţă de expliacaţii între elevi în scopul recapitulării dar şi al verificării progresului. Elevii nu vor fi încurajaţi să înveţe mecanic. Ei trebuie să îşi justifice răspunsurile şi să le formuleze în propriile lor cuvinte.
Avantajele explicaţiilor între elevi.

Sarcinile de natură explicativă cer ca elevii să aibă o înţelegere bună şi să îşi verifice cunoştinţele. Se poate acorda un anumit timp corectării şi clarificării celor învăţate. Trebuie acordată foarte multă atenţie ideilor principale, explicaţiile fiind în general scurte. Aceasta îi determină pe elevi să îşi structureze ideile stocâdu-le involuntar pentru memoria de lungă durată.  

Iată unele exemple de explicaţii între colegi:

„Cum îţi poţi da seama ce să alegi între sinus şi cosinus atunci când lucrezi la rezolvarea triunghirilor? Desenaţi o diagramă care vă va ajuta să explicaţi mai clar acest lucru. Unul dintre voi să se ocupe de funcţia sinus iar celălalt de funcţia cosinus.”
„Explicaţi în propriile voastre cuvinte unde în propoziţie trebuie folosită virgula şi unde trebuie folosit punctul. Unul dintre voi se va ocupa de întrebuinţarea puncutului, iar celălalt de virgulă.”
„Elevii de la fereastră vor explica noţiunea de structură a lucrării, iar ceilalţi vor explica criteriile de evaluare ale structurii unei lucrări.”

8. Corectarea 

A da răspunsuri corecte pe care înainte nu le ştiai dovedeşte o mai bună înţelegere şi înlăturarea neclarităţilor. Acest lucru îi face pe elevi mai grijulii, ei ştiind deja că va trebui să-şi corecteze orice greşală. Totuşi erorile datorate micilor scăpări pot fi ignorate. Obiectivul corectării îl constituie greşelile fundamentale.  
Este posibil, ca în cazul tuturor strategiilor didactice, să abuzăm şi de această metodă. Motivaţia elevilor va scădea dacă li se va cere mereu să-şi corecteze propriile lucrări şi nu vor mai ţine pasul. Bineînţeles strategia poate fi şi subestimată. Elevii au nevoie uneori să se întoarcă asupra unor detalii pe care nu le-au înţeles în întregime. 

9. Diagnosticarea prin întrebări 
Comparaţi cele două variante de examinare destinate unui elev. 

[image: image2]
Prima întrebare fiind una concisă şi slabă din punct de vedere al taxonomiei lui Bloom, nu poate stabili un diagnostic corect al neclarităţilor pe care le are elevul în legătură cu numerele prime. Întrebarea „de ce?”, fiind una care necesită explicaţii este cea care descoperă neclarităţile. Pentru a continua cu acest diagnostic al eventualelor concepţii greşite se pot folosi alte întrebări şi explicaţii, după care putem trece la corectarea greşelilor. 
Întrebările reprezintă o metodă de a „repera şi repara” dar aceasta metoda  funcţionează numai în cazul întrebărilor care au capacitatea de a diagnostica şi daca există o activitate de corectare a greşelilor reperate în acest fel. Puneţi întrebări eficiente şi încercaţi să depistaţi neclarităţile ce stau la baza răspunsurilor greşite.  
10.    Test de măiestrie

· Formulaţi un test sau un set simplu de întrebări bazat pe ideile principale ale lecţiei. Acest test poate să înglobeze orice tip de activitate:
· Întrebări simple pe tema ideilor principale 

· Câteva exerciţii simple de calcul 

· O activitate practică

· Câteva întrebări simple ce reflectă materia lecţiilor precedente

· Elevii îşi corectează propria lucrare. Ei îşi vor compara răspunsurile cu răspunsurile etalon primite de la dumneavoastră şi îşi notează lucrările. Întrebările trebuie să fie destul de uşoare pentru ca elevii să înţeleagă răspunsurile etalon şi astfel să-şi poată nota lucrarea.
· Elevii vor sublinia întrebările pentru care au dat răspunsuri greşite şi de asemenea răspunsul corect la aceste întrebări. Ei pot să păstreze o fotocopie a lucrării şi a grilei cu răspunsurile model pentru a insista asupra întrebărilor care le-au creat probleme.

· Elevii susţin din nou acest test lucrând numai la întrebările pe care le-au greşit în primul test. O alternativă ar fi să dea un test ce conţine numai întrebări asemănătoare celor la care au greşit înainte. Acesta poate avea loc la câteva zile după testul iniţial şi nu va dura mult timp. Dacă un elev trebuie să reia majoritatea întrebărilor, acestuia i se va acorda timpul necesar rezolvării testului. Din nou elevii îşi vor corecta lucrările. În mod opţional, elevii pot da un test diferit dar cu întrebări asemănătoare.
· Elevii raportează orice creştere a randamentului lor. Ideal este ca ei să ţintească nota 8 sau 10 şi să continue să se autocorecteze până când vor obţine această notă.
La fel ca în cazul explicării ideilor principale, trebie să vă asiguraţi că elevii înţeleg întreg materialul didacic şi structura lecţiei. Ocupaţi-vă atât de felul în care lucrează elevii, cât şi de justificarea răspunsurilor date. 

11. 
Examinarea elevilor şi „urcarea muntelui”
Această metodă este mai puţin riguroasă decât testarea măiestriei, dar este mai distractivă. Vă voi dercrie o versiune a acestui joc destinat nivelului de începător  avansat, dar care se poate adapta uşor şi elevilor cu un nivel mai înalt de pregătire.

Împărţiţi materia ultimelor două săptămâni câtorva echipe de elevi. Aceştia vor formula trei sau patru întrebări penru testarea măiestriei (nu foarte dificile conform Taxonomiei lui Bloom) şi răspunsuri, potrivite cu subcapitolul respectiv. Veţi verifica aceste întrebări şi răspunsuri pentru a vă asigura că tratează subiecte importante, că testează capacitatea şi că răspunsurile sunt relevante pentru întrebări. Echipele for face copii suficiente ale acestor teste.

În cele ce urmează, veţi vedea exemple de astfel de cartele cu întrebări pregătite pentru un joc ce are ca temă învăţarea la un nivel înalt. Elevii care au formulat aceste întrebări şi răspunsuri au învăţat deja foarte mult. Înterbările pot fi redactate şi tipărite dacă aveţi la dispoziţie un calculator, sau pot fi scrise de mână.

 

Elevii vor transmite unei alte echipe întrebările pe care le-au fomulat, a.î. fiecare echipă primeşte şi, respectiv transmite câte un set de întrebări.

O metodă alternativă este cea de a organiza echipe de câte doi elevi care vor lucra cu un set complet de întrebări. Dacă un elev răspunde corect la o întrebare, el va avansa o căsuţă pe o grilă de joc reprezentată printr-un munte. Numărul casuţelor de pe grilă este puţin mai mic decât numărul cartelelor cu întrebări. Dacă un elev nu răspunde corect la o întrebare, păstrează acea cartelă „greşită” şi caută răspunsul corect pe parcursul jocului. Căsuţa dinaintea „vârfului” este o bază la care elevii trebuie să „poposească” pentru a reaborda întrebările la care au răspuns greşit. Obiectivul jocului nu este pur şi simplu a ajunge la vârful muntelui. Trebuie ca întreaga echipă să ajungă acolo. 

În realitate, jocul este de două ori mai nostim decât pare, dar are un scop cât se poate de serios. Astfel de jocuri care ţintesc măiestria pot fi folosite pur şi simplu sau pot preceda un test. 

  


[image: image3]12.
Verificarea cu ajutorul schiţei grafice

Această metodă are avantajul de a fi focalizată asupra înţelegerii la un nivel foarte adânc. De asemenea, pentru ca materia învăţată să fie stocată în memoria pe termen lung, ea trebuie să fie bine structurată. Metoda prezentată mai jos le cere elevilor să structureze toată materia pe care au învăţat-o şi să verifice dacă structura pe care au clădit este una solidă.

· Elevii îşi crează propria schiţă a ideilor învăţate. La sfârşitul unei lecţii, elevilor li se cere să deseneze o schiţă sau o diagramă gen „pânză de păianjen”, care să puncteze ideile principale ale lecţiei, incluzând şi relaţiile sau conceptele prezentate. Un fel de a concepe acest tip de schiţă este a începe cu principiile, criteriile, problemele de bază şi a continua cu subcapitolele care au o strânsă legătură cele menţionate mai sus. O alternativă este a cere elevilor să facă o schiţă mult mai simplă ce reflectă totuşi conţinutul lecţiei.
· Elevii se vor organiza în grupuri de câte trei şi îşi vor compara schiţele cu cele trasate de coechipieri. Ei vor sugera îmbunătăţiri ce pot fi aduse la propria schiţă, iar apoi pot comenta asupra schiţelor făcute de partenerii lor.
· Profesorul arată clasei schiţa făcută de el. 

· Echipele de elevi vor nota diferenţele dintre schiţele lor şi cea  a profesorului, discută pe tema acestor diferenţe, caută să aducă eventale îmbunătăţiri la schiţa lor şi, eventual oferă anumite sugestii coechipierilor.

· Îmbunătăţirile astfel descoperite sunt aplicate schiţei

Această activitate se poate relua cu scopul de a recapitula lecţia.

De ce este „predarea cu caracter de formare” atât de specială?
Profesorul John Hattie a arătat că feedback-ul a avut un impact asupra procesului  de învăţare mai mare decât orice alt factor. Sadler 1989 a analizat feedback-ul pentru a arăta că procesul de învăţare are loc dacă elevii cunosc:

· Obiectivul: „Trebuie să folosesc metoda corectă pentru a putea să rezolv un triunghi dreprunghic cu ajutorul trigonometriei. Trebuie să folosesc o diagramă pentru a pune corect pe hârtie rezolvarea, şi pentru a scoate în evidenţă metodele şi ecuaţiile pe care le aplic. Astfel voi putea să calculez fără ă greşesc.
· Poziţia lor în prezent: cât de departe sunt de atingerea obiectivului? Ex.: ce au făcut bine şi ce au greşit: „De obicei folosesc metoda corectă şi prezint lucrarea într-un mod adecvat; diagramele mele sunt clare şi mă folosesc uşor de ele în munca mea.

· Cum se poate strâmta prăpastia dintre obiectiv şi poziţia lor din prezent. Ex.: „Trebuie să am grijă să nu mai confund sinusul cu tangenta. Trebuie să învăţ să reduc figurile geometrice complicate la triunghiuri dreptunghice.”
Strategiile predării cu caracter de formare oferă aceste trei informaţii şi uneori , chiar într-un mod foarte evident. Observaţi că feedback-ul nu trebuie să fie indus numai de către profesor, ci poate la fel de bine să pornească de la colegi. Acest lucru se poate datora faptului că autoevaluarea şi evaluarea lucrărilor colegilor sunt nişte metode puternice de a clarifica obiectivele, de a facilita progresul, de a încuraja elevul să-şi asume responsabilităţi, şi de a îl convinge  că progresul este posibil.

Profesorul: „Este 7 un număr prim?”


Elevul: „Da!”





Profesorul: „Este 7 un număr prim?”


Elevul: „Da!”


Profesorul: „De ce?”


Elevul: „Pentru că este impar.”











Problemă/Înterbare:


Prezentaţi două caracteristici ale întrebărilor ce testează măiestria





Răspuns: acceptaţi 2 dintre următoarele:


O astfel de întrebare trebuie să testeze informaţia de maximă importanţă şi să se claseze în partea inferioară a Taxonomiei lui Bloom.


Întrebarea trebuie să se refere la un capitol cunoscut.











Problemă/Întrebare: 


Găsiţi două puncte care diferenţiază un test ce vizează măiestria de un test obişnuit





Răspuns: acceptaţi 2 dintre următoarele:


Elevii trebuie să lucreze în vederea remedierii greşelilor. Toţi promovează la un moment dat. Nu se acordă note ci doar calificativele „promovat” sau „nesatisfăcător”.


Întrebările au un caracter scăzut pe scala lui Bloom.





Unele studii asupra metodei de a-i lăsa pe elevi să formuleze întrebări pentru colegii lor au indicat un progres clar ca rezultat al aplicării strategiei.





Metoda lui Carroll


(În trei paşi)





Metode obişnuite


(În doi paşi)





Explicaţii între


elevi





Elevii lucrează 


individual





Profesorul demonstrează la tablă





Teorie





Înţelegere





Aplicaţie





Teorie











Aplicaţie





Profesorul demonstrează la tablă





Elevii lucrează 


individual








